טבח בוצ'ה

טבח בוצ'ה היה סדרה של פשעי מלחמה ופשעים נגד האנושות שעל פי החשד בוצעו על ידי הכוחות המזוינים של הפדרציה הרוסית בעיר בוצ'ה שבאוקראינה במהלך קרב בוצ'ה, בעקבות הפלישה הרוסית לאוקראינה. שלטונות אוקראינה טענו כי יותר מ-300 תושבי העיירה נהרגו. ערכים מורחבים – הפלישה הרוסית לאוקראינה, טענות לפשעי מלחמה בפלישה הרוסית לאוקראינה כחלק מהפלישה לאוקראינה ב-2022, פלש הצבא הרוסי לצפון אוקראינה דרך גבולותיה הדרומיים של בלארוס. אחד המהלכים הראשוניים היה פלישה לכיוון קייב, ויחד עם שיירה גדולה של כלי רכב צבאיים, הצבא הרוסי התקדם לאוקראינה מצפון לקייב. ב-27 בפברואר 2022 התקדמו כוחות הצבא הרוסי לעבר העיר בוצ'ה, מה שהפך אותה לאחד מהאזורים המרוחקים הראשונים של קייב שאליהם הגיעו כוחות רוסיים. שלא כמו בעיירות אחרות, המשיך ראש העיר של בוצ'ה להישאר בתפקידו בתקופת הכיבוש הרוסי, ולא נחטף או הוצא להורג. בסוף מרץ, לפני הנסיגה הרוסית מקייב, הצהירה התובעת הכללית של אוקראינה אירינה ונדיקטובה שהתובעים האוקראינים אספו ראיות ל-2,500 מקרים החשודים בפשעי מלחמה בפלישה וזיהו כמה מאות חשודים. במסגרת נסיגה כללית של כוחות רוסיים מצפון קייב, כמו גם התקפות על בסיסים רוסיים על ידי הצבא האוקראיני, נסוגו החיילים הרוסים מאזור בוצ'ה צפונה. כוחות אוקראיניים נכנסו לעיר ב-1 באפריל. ב-2 באפריל פורסמו ברשתות החברתיות, צילומי וידאו ראשוניים לאחר הנסיגה הרוסית, המציגים המוני אזרחים פצועים או הרוגים. לטענת ראש עיריית בוצ'ה, אנטולי פדורוק, "מאות חיילים רוסים" היו גם הם בין הגופות שנמצאו באזור. לאחר מכן, התגלו עדויות נוספות לפשעי מלחמה שביצעו כוחות רוסיים בזמן שכבשו את האזור. לפי "הטיימס" וה"וושינגטון פוסט", שמונה עשרה גופות מרוטשות של גברים, נשים וילדים שנרצחו נמצאו במרתף. נראה כי הצילומים שפורסמו על ידי הצבא האוקראיני מציגים תא עינויים במרתף, עם גופות ואוזניים חתוכות ושיניים שנשלפו החוצה. גופות של אזרחים הרוגים אחרים הושארו בכביש. בין ההרוגים זוהתה גופתה של אולגה סוחנקו, שהייתה ראש הכפר "מוטיז'ין" (הסמוך לבוצ'ה), בעלה ובנה, שנעצרו על ידי הכוחות הרוסים מספר ימים לפני כן. התושבים וראש העיר טענו כי הקורבנות נהרגו על ידי חיילים רוסים. נראה שרבים מהקורבנות נהרגו בשגרת יומם כשהם נושאים שקיות קניות. בצילומים נראו אזרחים מתים כשידיהם כבולות. צילומים אחרים הראו אדם מת ליד אופניים. עיתונאים שנכנסו לעיר בעצמם גילו גופות של למעלה מתריסר אנשים, בלבוש אזרחי. ה-CNN, ה-BBC, ו-AFP פרסמו תיעוד וידאו של גופות רבות של אזרחים ברחובות ובחצרות בבוצ'ה, חלקם עם ידיים או רגליים קשורות. נכון ל-3 באפריל 2022, ה-BBC חשף כי לפחות 20 גופות נמצאו ברחובות בוצ'ה על ידי עיתונאים, עם עדויות גוברות להרג אזרחים. ראש עיריית בוצ'ה, אנטולי פדורוק, טען שלפחות 280 אנשים מהעיר נקברו בקברי אחים. תושבים מקומיים נאלצו לקבור עוד 57 גופות בקבר אחים אחר. אזרחים ציינו שרבים מהניצולים הסתתרו מהרוסים במרתפים, מפני שפחדו לצאת החוצה. לחלקם לא היה אור או חשמל במשך שבועות, והשתמשו בנרות לחימום מים ולבישול. הם יצאו ממקומות המחבוא שלהם רק כשהיה ברור שהרוסים עזבו. ראש עיריית בוצ'ה מסר ב-7 באפריל כי פצעי ירי התגלו בכ-90% מהגופות שהוטלו ברחבי העיר. בנוסף, בעיר היו לפחות 3 קברי אחים ואותרו גופות נוספות בעיר. לפי המשטרה, עד 15 באפריל אותרו במחוז קייב יותר מ-900 אזרחים, מתוכם 350 בבוצ'ה. רובם נורו למוות. שלטונות אוקראינה אמרו שהם זיהו למעלה מ-200 חיילים רוסים החשודים במעורבות ברציחות שהם מקווים להביא לדין בבית המשפט הפלילי. עד תחילת מאי אותרו 1,235 גופות. המשטרה הלאומית של אוקראינה פתחה בחקירת האירועים בבוצ'ה. משרד החוץ האוקראיני ביקש מחקירת בית הדין הפלילי הבין־לאומי באוקראינה לשלוח חוקרים לבוצ'ה ואזורים משוחררים אחרים במחוז קייב. שר החוץ דמיטרו קולבה קרא גם לקבוצות בין־לאומיות אחרות לאסוף ראיות. מדינות אחרות, בהן צרפת, ניהלו חקירות בחשד לפשעי מלחמה שביצעו הרוסים. שירות הביון הגרמני BND לכד הודעות קשר של חיילים רוסים המדברים על הרג אזרחים בבוצ'ה. באחד, חייל תיאר כיצד ירה באזרח אוקראיני שרכב על אופניו. אחר דיבר על איך חיילים אוקראינים נחקרו, ואז הוצאו להורג. המודיעין הגרמני טען כי החומרים הצביעו על כך שקבוצת שכירי החרב של פוטין, "כח וגנר", השתתפו בטבח. ב-5 באפריל פורסם תחקיר של הניו יורק טיימס שבדק צילומי לוויין המראים שרבים מהאזרחים נהרגו כשהצבא הרוסי שלט בעיירה, וכי לפחות חלק מהנרצחים נהרגו ברחובות מאז 9 במרץ, דבר שסותר את ההכחשות מצד ממשלת רוסיה. ב-28 באפריל הוגשו באוקראינה כתבי אישום ראשונים נגד חיילים רוסים בגין ביזה, עינויים ורצח. סרטונים שנחשפו בניו יורק טיימס הראו את הרוסים מצעידים באיומי אקדח לפחות 8 אוקראינים. זו הפעם האחרונה שהם נראו, יממה אחר כך תועדו גופות מחוץ לבניין משרדים סמוך. ממשלת אוקראינה הכריזה על הרג של אזרחים חפים מפשע, וציינה כי כל ההרוגים היו בלבוש אזרחי ולא חמושים. ממשלת אוקראינה אמרה שהם אוספים ראיות לפשעי מלחמה, ותכלול את הראיות של הטבח בבוצ'ה. דמיטרו קולבה אמר טבח האזרחים היה פעולה מתכוננת שמטרתה השמדת כמה שיותר אוקראינים. ולדימיר זלנסקי פנה אל אמהות החיילים הרוסים בווידאו בשפה הרוסית ושאל כיצד ילדיהם בנוסף לבוזזים הפכו גם למוציאים להורג. בהמשך פנה להנהגת רוסיה: אני רוצה שכל מנהיגי הפדרציה הרוסית יראו איך הפקודות שלהם מבוצעות. הנה הפקודות - הנה הביצוע. ואחריות משותפת: על הרציחות האלה, על העינויים האלה, על הזרועות שנתלשו מהפיצוצים והפזורות ברחובות. על ירי בעורף של אנשים כפותים. כך תיתפס כעת המדינה הרוסית. זוהי התמונה שלכם. תרבותכם וצלם האנושיות שלהם גוועו יחד עם האוקראינים והאוקראיניות, אליהן אתם הגעתם. זלנסקי אף טען שרוסיה עושה רצח עם במדינתו. הנהגת רוסיה הכחישה כליל את אחריותה ואף טענה לזיוף וביום מכוון של מעשה הטבח עצמו. בנוסף, בערוצי התקשורת נפוצו תאוריות קשר לפיהן כוחות הצבא האוקראיני עצמם ביצוע את הטבח או לחלופין הפגיזו את בוצ'ה בעצמם ובכך גרמו לנפגעים אזרחיים. מריה זכארובה דוברת משרד החוץ של הפדרציה הרוסית הודיעה כי: מובן מאליו שזהו פייק נוראי ונפשע. התסריט בוים על מנת להצדיק חבילת סנקציות שהוכנה מראש, הכוללת גירוש מאסיבי של דיפלומטים רוסיים ממספר מדינות מערב. וגם כמובן בשביל לסבך אם לא לעצור לגמרי את המשא ומתן, בו קייב החלה הלהראות סימנים של גישה מציאותית. הכחשות של המעשים על ידי השלטונות הרוסיים נתקלה בהתנגדות של האופוזיציה ברוסיה. אלכסיי נבלני השוהה בכלא מסר כי לדעתו יש להעמיד את אנשי התקשורת לדין בדומה למבצעי פשעי מלחמה. התקשורת הרוסית דיווחה כי נשיא רוסיה ולדימיר פוטין העניק עיטור כבוד לחטיבה המואשמת בביצוע הטבח בבוצ'ה. רבות ממדינות המערב החליטו שיוטלו סנקציות חדשות על רוסיה. נוסף על כך, 200 דיפלומטים רוסים גורשו מאירופה. האיחוד האירופי האיחוד האירופי: נשיא מועצת האיחוד האירופי, שארל מישל, אמר כי הוא "מזדעזע מתמונות רודפות של זוועות שביצע הצבא הרוסי בקייב" והבטיח שהאיחוד האירופי יסייע לאוקראינה ולארגוני זכויות אדם באיסוף ראיות לשימוש בבתי משפט בין־לאומיים. נאט"ו נאט"ו: מזכ"ל נאט"ו ינס סטולטנברג, אמר בראיון ל-CNN כי "זה מחריד וזה בלתי מתקבל על הדעת שאזרחים מכוונים נהרגים". האומות המאוחדות האו"ם: מזכ"ל האו"ם, אנטוניו גוטרש, אמר "אני מזועזע מאוד מהתמונות של אזרחים שנהרגו בבוצ'ה, חיוני שחקירה עצמאית תוביל לאחריות יעילה. אוסטרליה אוסטרליה: שרת החוץ האוסטרלית, מאריס פיין, קראה לרוסיה לתת דין וחשבון. קנדה קנדה: ראש הממשלה ג'סטין טרודו הצהיר כי "אנו מגנים בחריפות את רצח אזרחים באוקראינה, נשארים מחויבים להטיל אחריות על המשטר הרוסי, ונמשיך לעשות כל שביכולתנו כדי לתמוך בתושבי אוקראינה". צרפת צרפת: נשיא צרפת עמנואל מקרון אמר כי התמונות מבוצ'ה הן "בלתי נסבלות" ויש לו חמלה כלפי הקורבנות וסולידריות עם האוקראינים. וגם כי השלטונות הרוסיים יצטרכו להשיב על הפשעים הללו. גרמניה גרמניה: סגן קנצלר גרמניה רוברט האבק תיאר את האירועים בבוצ'ה כ"בלתי מוצדקים" וכ"פשע מלחמה נוראי". היא גירשה דיפלומטים רוסים. ישראל ישראל: בממשלת ישראל התגובות היו מעורבות. שר החוץ הישראלי יאיר לפיד גינה בחריפות את הטבח והשתמש לראשונה במונח "פשע מלחמה" בהקשר של המלחמה באוקראינה. לעומתו, שר האוצר אביגדור ליברמן הסתייג ואמר ש"יש האשמות הדדיות". שר הביטחון בני גנץ גינה את הטבח. גם ראש הממשלה נפתלי בנט גינה את הטבח ואמר "אנחנו כמובן מזועזעים מהמראות הקשים בבוצ'ה". בריטניה בריטניה: ליז טרוס, שרת החוץ הבריטית, אמרה כי היא "מזדעזעת מהזוועות בבוצ'ה ובערים אחרות באוקראינה" וכי "הדיווחים על כוחות רוסים המכוונים לאזרחים חפים מפשע הם מתועבים". ארצות הברית ארצות הברית: אנטוני בלינקן, שר החוץ של ארצות הברית אמר כי העדויות ההולכות וגוברות לפשעי מלחמה רוסיים באוקראינה הן "אגרוף לבטן", ומבטיחות שארצות הברית תצטרף לבעלות בריתה בתיעוד הזוועות כדי להטיל אחריות על העבריינים. הנשיא ג'ו ביידן אמר שמה שקרה בבוצ'ה היה פשע מלחמה ופוטין הוא פושע מלחמה ואמר שצריך לאסוף את כל הפרטים כדי לקיים משפט בין־לאומי על פשעי מלחמה. הסכסוך האוקראיני-רוסי המשבר האוקראיני-רוסי (2021–2022) מדיה וקבצים בנושא טבח בוצ'ה בוויקישיתוף Shvorak, I. History of the "Iron Volyn" (Історія "залізної Волині") . וולין טיימס. בריטניה: המתקפות של רוסיה על אזרחים חייבות להיחקר כפשעי מלחמה, באתר וואלה, 3 באפריל 2022 שלום קופילוביץ, אוקראינה: תיעודים מחרידים לאחר נסיגת הכוחות הרוסיים מבוצ'ה, באתר עכשיו 14, 3 באפריל 2022 שני בירנבוים, ‏המלחמה באוקראינה | רוסיה מאשימה: "המערב אחראי לתיעודים מבוצ'ה, זה מזויף", באתר ‏מאקו‏, 4 באפריל 2022 אסף רוזנצוייג, ‏רחפנים ותוכנות מתקדמות: כך חוקרת אוקראינה את פשעי בוצ'ה, באתר ‏מאקו‏, 13 באפריל 2022 רונן ברגמן וזיו קורן, אוקראינה, הרס ללא גבולות: דיווח מיוחד מצ'רניהיב, לאחר נסיגת הרוסים, באתר ynet, 4 באפריל 2022 В Киевской области нашли тела старосты села Мотыжин и ее мужа. Их ранее похитили оккупанты (רוסית) В Мотыжине нашли убитыми старосту села Ольгу Сухенко и ее семью, которых выкрали оккупанты (רוסית) אוקראינה: "שולטים בכל אזור קייב"; בעיירה ששוחררה מכיבוש רוסי: "280 נטמנו בקברי אחים", באתר ynet, 2 באפריל 2022 אוקראינה: 57 גופות נמצאו בקבר אחים בעיר בוצ'ה, סמוך לקייב, באתר מעריב אונליין, 3 באפריל 2022 דובר הקרמלין: "ספגנו אבידות קשות ביותר בקרב חיילינו, זו טרגדיה ענקית", באתר חדשות 13, 7 באפריל 2022 Police: More than 900 civilian bodies found in Kyiv region, AP NEWS, ‏2022-04-15 (באנגלית) Live: ‘Elimination’ of last Ukrainian troops in Mariupol would end negotiations, says Zelensky, France 24, ‏2022-04-16 (באנגלית) War in Ukraine: Latest developments, France 24, ‏2022-05-04 (באנגלית) הרוסים הורידו את אולג על הברכיים וירו בראשו מטווח אפס. נשאר להם גם זמן לבדיחות, באתר ynet, 6 באפריל 2022 Amann, Melanie; Gebauer, Matthias; Schmid, Fidelius (2022-04-07). "(S+) Horror von Butscha: Soldaten besprachen Gräueltaten gegen Zivilisten über Funk". Der Spiegel (בגרמנית). ISSN 2195-1349. נבדק ב-2022-04-07. דובר הקרמלין: "ספגנו אבידות קשות ביותר בקרב חיילינו, זו טרגדיה ענקית", באתר חדשות 13, 7 באפריל 2022 Browne, Malachy; Botti, David; Willis, Haley (2022-04-04). "Satellite images show bodies lay in Bucha for weeks, despite Russian claims". The New York Times (באנגלית אמריקאית). ISSN 0362-4331. נבדק ב-2022-04-05. צילומי הלוויין מפריכים את טענות רוסיה: גופות ברחובות בוצ'ה כבר באמצע מרץ, באתר ynet, 5 באפריל 2022 Ukraine files first war crimes charges against Russia over Bucha killings, POLITICO, ‏2022-04-28 (באנגלית אמריקאית) הקרב על הלייזר הרוסי וסרטון זוועות מבוצ'ה: מצעידים לפני ההוצאה להורג, באתר ynet, 20 במאי 2022 'Bucha massacre was deliberate. Russians aim to eliminate as many Ukrainians as they can,' says Foreign Minister Dmytro Kuleba, אנגלית Звернення Володимира Зеленського наприкінці 39-го дня російського вторгнення в Україну, יו-טיוב גדי זאיג, ג'רוזלם פוסט, ‏זלנסקי הכריז: רוסיה ביצעה רצח עם בבוצ'ה; ברוסיה מכחישים: "כוחותינו עזבו קודם", באתר מעריב אונליין, 3 באפריל 2022 מתי ברנהרט, ‏זלנסקי על טבח בוצ'ה: "זה רצח עם", באתר "סרוגים", 3 באפריל 2022 רוסיה מכחישה את הטבח בבוצ'ה: "האוקראינים ביימו את התמונות", באתר בחדרי חרדים Tom Ough, ‏Debunking Russia’s Bucha massacre conspiracy theories, The Telegraph, 4 April 2022 Fact Check: Russia Claims Massacre in Bucha 'Staged' by Ukraine, אתר newsweek Американский аналитик обвинил украинских военных в гибели жителей Бучи, רוסית Захарова назвала цель украинской провокации в Буче, רוסית Навальный: нужно приравнять пропагандистов с ТВ к военным преступникам, רוסית המורדים נערכים להסתער על "מצודת מריופול", כיבוש ראשון לרוסים במזרח, באתר ynet, 19 באפריל 2022 זוועות לא רק בבוצ'ה: "ירו בראש ובלב". רוסיה: "יוצרים היסטריה כדי לטרפד את המו"מ", באתר ynet, 5 באפריל 2022 "Ukraine War: Putin's daughters targeted by US sanctions". BBC News (באנגלית בריטית). 2022-04-06. נבדק ב-2022-04-06. נשיאת הנציבות האירופית מגנה את צבא רוסיה: "זוועות שלא יתוארו", באתר גלובס, 3 באפריל 2022 אסף אוני, ‏דיווח: מונה ראש עיר חדש למריופול, המשתף פעולה עם הכוחות הרוסים, באתר גלובס, 4 באפריל 2022 איתמר אייכנר, לפיד על הדיווחים על טבח רוסי בבוצ'ה שבאוקראינה: "פשע מלחמה, מגנה נחרצות", באתר ynet, 3 באפריל 2022 מגן על רוסיה? ליברמן על הטבח בבוצ'ה: "מדובר בהאשמות הדדיות", באתר JDN "ניקח אותו לבוצ'ה": שגריר אוקראינה זעם על התבטאות ליברמן, באתר מעריב אונליין, 4 באפריל 2022 הגר שיזף, בנט באוגדת איו"ש: "הפיגועים הקשים הם קריאת השכמה עבור כולנו", באתר הארץ, 5 באפריל 2022 ביידן: "מה שקרה בבוצ'ה זה פשע מלחמה ופוטין הוא פושע מלחמה", באתר כאן-תאגיד השידור הישראלי אריה יואלי, מתי ברנהרט, ‏ביידן: פוטין פושע מלחמה שצריך לעמוד למשפט, באתר "סרוגים", 4 באפריל 2022